Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 358

5. Berepülő jogosítás 5.1. Berepülő jogosítás megszerzésének és hosszabbításának feltételei: 5.1.1. Érvényes ATPL szakszolgálati engedély oktató jogosítással. 5.1.2. Életkor: betöltött 27. életév. 5.1.3. Szakismeret: A pályázónak hatósági vizsgabizottság előtt bizonyítani kell alkalmasságát: — légiüzemeltetés, különös tekintettel a berepülési utasításban foglalt feladatok végrehajtására, — a berepülésre vonatkozó előírások és utasítások ismerete. 5.1.4. Repülési tapasztalat: A pályázónak legalább 1500 repült óra parancsnokpilóta gyakorlattal kell rendelkeznie a közforgalomban, ezen belül legalább 500 óra parancsnokpilóta gyakorlat azon a típuson, amelyikre a jogosítás kéri. 5.1.5. Repülésgyakorlati vizsga 5.1.5.1. Gyakorlati vizsgára a pályázó akkor bocsátható, ha a szakismeretből hatóság előtt sikeres vizsgát tett. 5.1.5.2. A gyakorlati vizsga anyaga: Berepülés végrehajtása hatósági berepülőpilótával, parancsnokpilótaként, és a berepülési jegyzőkönyv kitöltése. 5.1.6. Egészségi alkalmasság: Meg kell felelnie a számára előírt követelményeknek. 5.1.7. Folyamatosság: Az engedélyesnek parancsnok- (vagy) oktató pilóta beosztásban kell szakszolgálatot ellátnia. 5.1.8. Hosszabbítás: Az üzemben tartónak igazolni kell, hogy az engedélyes a megelőző 12 hónapban legalább 1 berepülő feladatot végrehajtott. E feltétel hiányában a hatóság előtt kell bizonyítania berepülési feladatra való alkalmasságát, legalább 1 repüléstechnikai ellenőrzés keretében. 5.2. Jogosultság: Sikeres vizsga alapján az engedélyes jogosult, a jóváhagyott berepülési programban meghatározott és a műszaki szolgálat által üzemképesnek nyilvánított légijármű berepülésének végrehajtására.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes